8.pielikums

Ministru kabineta \_\_\_\_\_\_\_\_

 noteikumiem Nr.\_\_\_

**Metodika, kas paredz maksājamās daļas par siltumenerģiju noteikšanu, ievērojot ēkas siltumenerģijas patēriņa veidus - apkure, karstā ūdens sagatavošana, karstā ūdens cirkulācija, siltumenerģija tiek uzskaitīta ar siltumenerģijas skaitītāju dzīvojamās mājas ievadā un sadalīta ar siltuma maksas sadalītājiem dzīvokļos, nedzīvojamās telpās vai mākslinieka darbnīcās, karstā ūdens cirkulācija, kas sadalīta uz 1 m2.**

1. Norēķina periodā patērētās siltumenerģijas kopējo daudzumu nosaka pēc formulas:

$Q\_{kop.}=Q\_{apk.}+ Q\_{k.ū.}+ Q\_{cirk.}$ (1)

kur:

Qkop. – ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qapk. - apkurei norēķina periodā patērētais siltumenerģijas daudzums (MWh);

Qk.ū. - karstā ūdens sagatavošanai (aukstā ūdens uzsildīšanai) norēķina periodā patērētais siltumenerģijas daudzums (MWh);

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

1. Dzīvojamā mājā patērētās siltumenerģijas kopējās izmaksas norēķina periodā aprēķina pēc formulas:

$M=Q\_{kop.} × T$ (2)

kur:

M – dzīvojamā mājā patērētās siltumenerģijas kopējās izmaksas (*euro*);

Qkop. – ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

T - siltumenerģijas tarifs ar PVN (*euro*/MWh).

1. Siltumenerģijas daudzumu karstā ūdens sagatavošanai vasaras sezonas norēķinu periodā aprēķina atbilstoši šīs metodikas 4.punkta prasībām, bet apkures sezonas norēķinu periodā, atbilstoši šīs metodikas 5.punkta prasībām.
2. Vasaras sezonas norēķina periodā patērētās siltumenerģijas daudzumu karstā ūdens sagatavošanai aprēķina pēc formulas:

$Q\_{k.ū.vas.}= q\_{k.ū.vas.} × V\_{a.ū.smn.}$ (3)

kur:

Qk.ū.vas. - karstā ūdens sagatavošanai (aukstā ūdens uzsildīšanai) vasaras sezonas norēķina periodā patērētais siltumenerģijas daudzums (MWh);

qk.ū.vas. - viena kubikmetra aukstā ūdens uzsildīšanai siltummainī patērētās siltumenerģijas daudzums vasaras sezonas norēķina periodā (MWh/m3);

Va.ū.smn. - saskaņā ar skaitītāja rādījumiem pirms siltummaiņas norēķina periodā patērētā aukstā ūdens kopējais apjoms karstā ūdens sagatavošanai siltummainī (m3).

$q\_{k.ū.vas.}= \frac{4.182 × (T\_{k.ū.vas.} - T\_{a.ū.vas.})}{3600}$ (4)

kur:

Tk.ū.vas. – Uzsildītā ūdens temperatūra vasaras sezonas norēķina periodā pēc karstā ūdens siltummaiņa (oC);

Ta.ū.vas. – Aukstā ūdens temperatūra vasaras sezonas norēķina periodā pirms karstā ūdens siltummaiņa (oC).

1. Apkures sezonas norēķina periodā patērētās siltumenerģijas daudzumu karstā ūdens sagatavošanai aprēķina pēc formulas:

$Q\_{k.ū.apk.}=q\_{k.ū.apk.}× V\_{a.ū.smn.}$ (5)

kur:

Qk.ū.apk. - karstā ūdens sagatavošanai (aukstā ūdens uzsildīšanai) apkures sezonas norēķina periodā patērētais siltumenerģijas daudzums (MWh);

qk.ū.apk. - viena kubikmetra aukstā ūdens uzsildīšanai siltummainī patērētās siltumenerģijas daudzums apkures sezonas norēķina periodā (MWh/m3);

Va.ū.smn. - saskaņā ar skaitītāja rādījumiem pirms siltummaiņa norēķina periodā patērētā aukstā ūdens kopējais apjoms karstā ūdens sagatavošanai siltummainī (m3).

$q\_{k.ū.apk.}= \frac{4.182 × (T\_{k.ū.apk.} - T\_{a.ū.apk.})}{3600}$ (6)

kur:

Tk.ū.apk. – Uzsildītā ūdens temperatūra apkures sezonas norēķina periodā pēc karstā ūdens siltummaiņa (oC);

Ta.ū.apk. – Aukstā ūdens temperatūra apkures sezonas norēķina periodā pirms karstā ūdens siltummaiņa (oC).

1. Ja veidojas ūdens patēriņa starpība, veic ūdens patēriņa pārrēķinu. Dzīvojamās mājas īpašnieki ūdens starpību sedz atbilstoši dzīvokļu īpašnieku lēmumam saskaņā ar šo noteikumu 10.punktu. Ūdens starpību, kas attiecināma uz vienu dzīvokli, mākslinieka darbnīcu vai nedzīvojamo telpu, aprēķina pēc formulas:

$V\_{k.ū.st.īp.}= \frac{V\_{a.ū.smn.} - V\_{k.ū.})}{N}$ (7)

kur:

Vk.ū.st.īp. - uz vienu dzīvokli, mākslinieka darbnīcu vai nedzīvojamo telpu attiecināma ūdens starpība (m3);

Va.ū.smn. - saskaņā ar skaitītāja rādījumiem pirms siltummaiņa norēķina periodā patērētā aukstā ūdens kopējais apjoms karstā ūdens sagatavošanai siltummainī (m3).

Vk.ū. - norēķina periodā kopējais patērētais karstā ūdens apjoms, kas uzskaitīts ar dzīvokļos, mākslinieka darbnīcās un nedzīvojamās telpās uzstādītiem ūdens skaitītājiem (m3);

N - kopējais dzīvokļu, mākslinieka darbnīcu un nedzīvojamo telpu skaits dzīvojamā mājā.

1. Šīs metodikas 6.punktā minēto ūdens patēriņa starpības sadales kārtību nepiemēro, bet ūdens patēriņa starpību sadala atbilstoši dzīvokļu, mākslinieka darbnīcu vai nedzīvojamo telpu skaitam starp šādiem dzīvojamās mājas īpašniekiem (ja tādi ir dzīvojamā mājā):
	1. kuri nav iesnieguši informāciju par ūdens skaitītāja rādījumu vismaz trīs mēnešus pēc kārtas;
	2. kuru dzīvokļos, mākslinieka darbnīcās vai nedzīvojamās telpās ūdens patēriņa skaitītāji nav uzstādīti;
	3. kuri atkārtoti nav ļāvuši veikt dzīvoklī, mākslinieka darbnīcā vai nedzīvojamā telpā uzstādīto ūdens patēriņa skaitītāju pārbaudi, ja par šādas pārbaudes veikšanu ir rakstiski paziņots vismaz nedēļu iepriekš, nosūtot paziņojumu uz to dzīvokli, mākslinieka darbnīcu vai nedzīvojamo telpu, kurā plānota skaitītāju pārbaude;
	4. kuru dzīvoklī, mākslinieka darbnīcā vai nedzīvojamā telpā uzstādīto ūdens patēriņa skaitītāju pārbaudē ir konstatēts, ka ūdens patēriņa skaitītāji ir bojāti; vai tie nav noplombēti; vai to plombējums ir bojāts; vai tie nav atkārtoti verificēti triju mēnešu laikā pēc iepriekšējā verificēšanas termiņa beigām.
2. Ūdens starpību, kas attiecināma uz vienu dzīvokli, mākslinieka darbnīcu vai nedzīvojamo telpu, aprēķina pēc formulas. Ja ūdens patēriņa starpība tiek aprēķināta ar negatīvu zīmi, pieņem, ka ūdens patēriņa aprēķina starpība uz dzīvokli, mākslinieka darbnīcu vai nedzīvojamo telpu ir vienāda ar nulli.:

$V\_{k.ū.st.īp.bsk.}= \frac{(V\_{a.ū.smn.} - V\_{k.ū.})}{N\_{bsk.}}$ (8)

kur:

Vk.ū.st.īp.bsk. - uz dzīvokli, mākslinieka darbnīcu vai nedzīvojamo telpu attiecināmā ūdens starpība (m3) gadījumos, kur īpašumos nav uzstādīti un/vai nav verificēti, un/vai ir bojāti ūdens patēriņa skaitītāji, vai dzīvojamās mājas īpašnieki nav iesnieguši informāciju par ūdens skaitītāja rādījumiem vismaz trīs mēnešus pēc kārtas.

Va.ū.smn. - saskaņā ar skaitītāja rādījumiem pirms siltummaiņa norēķina periodā patērētā aukstā ūdens kopējais apjoms karstā ūdens sagatavošanai siltummainī (m3).

Vk.ū. - norēķina periodā kopējais patērētais karstā ūdens apjoms, kas uzskaitīts ar dzīvokļos, mākslinieka darbnīcās un nedzīvojamās telpās uzstādītiem ūdens skaitītājiem (m3);

Nbsk. - dzīvokļu, mākslinieka darbnīcu un nedzīvojamo telpu skaits mājā, kuros nav uzstādīti un/vai nav verificēti, un/vai ir bojāti ūdens patēriņa skaitītāji, vai dzīvojamās mājas īpašnieki nav iesnieguši informāciju par ūdens skaitītāja rādījumiem vismaz trīs mēnešus pēc kārtas.

1. Pārrēķināto karstā ūdens patēriņu dzīvoklī mākslinieka darbnīcā vai nedzīvojamā telpā nosaka pēc formulas:

$V\_{k.ū.īp.kor.}=V\_{k.ū.īp.}+ V\_{k.ū.st.īp.} (vai V\_{k.ū.st.īp.bsk.})$ (9)

kur:

Vk.ū.īp.kor. - pārrēķinātais karstā ūdens apjoms dzīvoklim, mākslinieka darbnīcai vai nedzīvojamai telpai, ja veidojas ūdens starpība starp skaitītāja rādījumu pirms siltummaiņa un dzīvokļos, mākslinieka darbnīcās un nedzīvojamās telpās ar skaitītājiem noteikto ūdens patēriņu (m3);

Vk.ū.īp. - norēķina periodā patērētā karstā ūdens apjoms dzīvoklī, mākslinieka darbnīcā vai nedzīvojamā telpā, kas uzskaitīts ar ūdens skaitītāju dzīvojamās mājas īpašumā(m3);

Vk.ū.st.īp. - uz vienu dzīvokli, mākslinieka darbnīcu vai nedzīvojamo telpu attiecināma ūdens starpība (m3);

Vk.ū.st.īp.bsk. - uz dzīvokli, mākslinieka darbnīcu vai nedzīvojamo telpu attiecināmā ūdens starpība (m3) gadījumos, kur dzīvokļos, mākslinieka darbnīcās vai nedzīvojamās telpās nav uzstādīti un/vai nav verificēti, un/vai ir bojāti ūdens patēriņa skaitītāji, vai dzīvojamās mājas īpašnieki nav iesnieguši informāciju par ūdens skaitītāja rādījumiem vismaz trīs mēnešus pēc kārtas.

1. Maksu par patērēto karsto ūdeni dzīvoklī, mākslinieka darbnīcā vai nedzīvojamā telpā norēķina periodā aprēķina pēc formulas:

$M\_{k.ū.}=V\_{k.ū.īp.kor.} × q\_{k.ū.norēķ.}× T$ (10)

kur:

Mk.ū. - konkrētā dzīvokļa, mākslinieka darbnīcas vai nedzīvojamās telpas maksa par norēķina periodā patērēto karsto ūdeni (*euro*);

Vk.ū.īp.kor. - pārrēķinātais karstā ūdens apjoms dzīvoklim, mākslinieka darbnīcai vai nedzīvojamai telpai, ja veidojas ūdens starpība starp skaitītāja rādījumu pirms siltummaiņa un dzīvokļos, mākslinieka darbnīcās un nedzīvojamās telpās ar skaitītājiem noteikto ūdens patēriņu (m3);

qk.ū.norēķ. - viena kubikmetra aukstā ūdens uzsildīšanai siltummainī patērētās siltumenerģijas daudzums karstā ūdens sagatavošanai, ko pielieto norēķina periodā (MWh/m3);

T - siltumenerģijas tarifs ar PVN (*euro*/MWh).

1. Apkures sezonā karstā ūdens cirkulācijai patērēto siltumenerģiju pieskaita apkurei patērētās siltumenerģijas daudzumam. Vasaras sezonā karstā ūdens cirkulācijai patērēto siltumenerģiju aprēķina kā atsevišķu pozīciju.
2. Apkures sezonā apkurei un karstā ūdens cirkulācijai patērēto siltumenerģiju aprēķina pēc formulas:

$Q\_{apk./cirk}=Q\_{kop.}- Q\_{k.ū.apk.}$ (11)

kur:

Qapk./cirk. - apkurei un karstā ūdens cirkulācijai norēķina periodā patērētais siltumenerģijas daudzums (MWh);

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qk.ū.apk. - karstā ūdens sagatavošanai (aukstā ūdens uzsildīšanai) apkures sezonas norēķina periodā patērētais siltumenerģijas daudzums (MWh).

1. Apkures un karstā ūdens cirkulācijai patērēto siltumenerģiju apkures norēķina sezonā sadala pēc šādas formulas:

$Q\_{apk./cirk}=Q\_{kopl.}+ Q\_{apk.al.īp.}$ (12)

kur:

Qapk./cirk. - apkurei un karstā ūdens cirkulācijai norēķina periodā patērētais siltumenerģijas daudzums (MWh);

Qkopl. – koplietošanas telpu apkurei un karstā ūdens cirkulācijai patērētais siltumenerģijas daudzums apkures sezonas norēķina periodā (MWh);

Qapk.al.īp. – dzīvokļos, mākslinieka darbnīcās vai nedzīvojamās telpās patērētais siltumenerģijas daudzums apkures sezonas norēķina periodā, kas proporcionāli sadalāms ar siltuma maksas sadalītāju rādītājiem (MWh).

1. Koplietošanas telpu apkures un karstā ūdens cirkulācijas patērēto siltumenerģijas daudzuma proporciju pret dzīvokļu, mākslinieku darbnīcu un neapdzīvojamo telpu patērētās siltumenerģijas daudzumu, kas sadalāma ar siltuma maksas sadalītājiem, nosaka neatkarīgs eksperts ēku energoefektivitātes jomā, veicot ēkas energosertifikāciju, atsevišķā pielikumā norādot dzīvojamās mājas īpašniekiem nepieciešamo informāciju ēkas siltumenerģijas patēriņa maksas sadalīšanai, tai skaitā šajā punktā minētos siltumenerģijas proporcijas koeficientus, 22.punktā minētos korekcijas koeficientus un 31.punktā minēto aprēķinu no centralizētās siltumapgādes atslēgtajiem atsevišķajiem dzīvojamās mājas īpašumiem, ja par šādu koeficientu un aprēķina metodiku lēmuši dzīvojamās ēkas īpašnieki.
2. Koplietošanas telpu apkures un karstā ūdens cirkulācijai patērēto siltumenerģijas daudzumu apkures sezonas norēķina periodā nosaka pēc šādas formulas:

$Q\_{kopl.}=Q\_{apk.cirk.} ×(1-k)$ (13)

kur:

Qkopl. – koplietošanas telpu apkurei un karstā ūdens cirkulācijai patērētais siltumenerģijas daudzums apkures sezonas norēķina periodā (MWh);

Qapk./cirk. - apkurei un karstā ūdens cirkulācijai norēķina periodā patērētais siltumenerģijas daudzums (MWh);

k – proporcionalitātes koeficients, ko nosaka neatkarīgs eksperts ēku energoefektivitātes jomā, veicot ēkas energosertifikāciju.

nulle < k < 1.

1. Dzīvokļu, mākslinieka darbnīcu vai nedzīvojamo telpu patērēto siltumenerģijas daudzumu apkures sezonas norēķina periodā, kas proporcionāli sadalāms ar siltuma maksas sadalītāju rādītājiem, nosaka pēc šādas formulas:

$Q\_{apk.al.īp.}=Q\_{apk.cirk.} × k$ (14)

kur:

Qapk.al.īp. – dzīvokļos, mākslinieka darbnīcās vai nedzīvojamās telpās patērētais siltumenerģijas daudzums apkures sezonas norēķina periodā, kas proporcionāli sadalāms ar siltuma maksas sadalītāju rādītājiem (MWh);

Qapk./cirk. - apkurei un karstā ūdens cirkulācijai norēķina periodā patērētais siltumenerģijas daudzums (MWh);

k – proporcionalitātes koeficients, ko nosaka neatkarīgs eksperts ēku energoefektivitātes jomā, veicot ēkas energosertifikāciju.

nulle < k < 1.

1. Dzīvokļu, mākslinieka darbnīcu vai nedzīvojamo telpu patērēto siltumenerģijas daudzumu apkures sezonas norēķina periodā sadala ar siltuma maksas sadalītāju rādītājiem:

$Q\_{apk.al.īp.}= \sum\_{}^{}q\_{apk.al.īp.}$ (15)

kur:

Qapk.al.īp. – dzīvokļos, mākslinieka darbnīcās vai nedzīvojamās telpās patērētais siltumenerģijas daudzums apkures sezonas norēķina periodā, kas proporcionāli sadalāms ar siltuma maksas sadalītāju rādītājiem (MWh);

qapk.al.īp. – konkrētā dzīvokļa, mākslinieka darbnīcas vai nedzīvojamās telpas apkurei patērētais siltumenerģijas daudzums saskaņā ar siltuma maksas sadalītāju aprēķinātajiem rādītājiem (MWh).

1. Apkures sezonas norēķina perioda maksu par dzīvoklim, mākslinieka darbnīcai vai nedzīvojamai telpai apkuri aprēķina pēc formulas:

$M\_{alok.}=q\_{apk.al.īp.} × T$ (16)

kur:

Malok. – konkrētā dzīvokļa, mākslinieka darbnīcas vai nedzīvojamās telpas maksa par norēķina perioda apkuri, kas uzskaitīta ar siltuma maksas sadalītājiem (*euro*);

qapk.al.īp. - konkrētā dzīvokļa, mākslinieka darbnīcas vai nedzīvojamās telpas apkurei patērētais siltumenerģijas daudzums saskaņā ar siltuma maksas sadalītāju aprēķinātajiem rādītājiem (MWh);

T - siltumenerģijas tarifs ar PVN (*euro*/MWh).

1. Apkures sezonas norēķina periodā siltumenerģijas daudzumu karstā ūdens cirkulācijai un koplietošanas telpu apkurei, kas attiecināma uz dzīvokļa, nedzīvojamās telpas vai mākslinieka darbnīcas vienu apkurināmās platības kvadrātmetru, aprēķina pēc formulas:

$q\_{alok.īp.kopl.}= \frac{Q\_{kopl.}}{S\_{apk.}}$ (17)

kur:

qalok.īp.kopl. - uzdzīvokļa, mākslinieka darbnīcas vai neapdzīvojamās telpas vienu apkurināmās platības kvadrātmetru attiecināms siltumenerģijas patēriņš koplietošanas telpu apkurei un karstā ūdens cirkulācijas nodrošināšanai (MWh/m2);

Qkopl. – koplietošanas telpu apkurei un karstā ūdens cirkulācijai patērētais siltumenerģijas daudzums apkures sezonas norēķina periodā (MWh);

Sapk. - mājas kopējā apkurināmā platība (m2).

1. Apkures sezonas norēķina periodā maksu par koplietošanas telpu apkures un karstā ūdens cirkulācijas nodrošināšanu, kas attiecas uz dzīvokli, nedzīvojamo telpu vai mākslinieka darbnīcu aprēķina pēc formulas:

$M\_{alok.īp.kopl.}= q\_{alok.īp.kopl.} × S\_{īp.dz.} \left(vai S\_{īp.ndzi.}\right)× T$ (18)

kur:

Malok.īp.kopl. - konkrētā dzīvokļa, mākslinieka darbnīcas vai nedzīvojamās telpas maksa par koplietošanas telpu apkures un karstā ūdens cirkulācijas nodrošināšanu (*euro*);

qalok.īp.kopl. - uzdzīvokļa, mākslinieka darbnīcas vai neapdzīvojamās telpas vienu apkurināmās platības kvadrātmetru attiecināms siltumenerģijas patēriņš koplietošanas telpu apkurei un karstā ūdens cirkulācijas nodrošināšanai (MWh/m2);

Sīp.dz. - konkrētā dzīvokļa iekštelpu platība (m2);

Sīp.ndzi. - konkrētā nedzīvojamo telpu vai mākslinieka darbnīcu iekštelpu platība (m2);

T - siltumenerģijas tarifs ar PVN (*euro*/MWh).

1. Apkures sezonas norēķina perioda maksu par dzīvoklim, mākslinieka darbnīcai vai nedzīvojamai telpai apkuri un karstā ūdens cirkulāciju aprēķina pēc formulas:

$M\_{apk./cirk.}=M\_{alok.}+ M\_{alok.īp.kopl.}$ (19)

kur:

Mapk./cirk. – konkrētā dzīvokļa, mākslinieka darbnīcas vai nedzīvojamās telpas maksa par norēķina perioda apkuri un karstā ūdens cirkulāciju (*euro*);

Malok. – konkrētā dzīvokļa, mākslinieka darbnīcas vai nedzīvojamās telpas maksa par norēķina perioda apkuri, kas uzskaitīta ar siltuma maksas sadalītājiem (*euro*);

Malok.īp.kopl. - konkrētā dzīvokļa, mākslinieka darbnīcas vai nedzīvojamās telpas maksa par koplietošanas telpu apkures un karstā ūdens cirkulācijas nodrošināšanu (*euro*).

1. Dzīvojamās mājas īpašnieki var lemt par nedzīvojamo telpu, mākslinieka darbnīcu un dzīvokļu apkures/cirkulācijas patēriņa korekcijas koeficientiem un to piemērošanu. Korekcijas koeficientu aprēķinu veic neatkarīgs eksperts ēku energoefektivitātes jomā, veicot ēkas energosertifikāciju.
2. Vasaras sezonā karstā ūdens cirkulācijai patērētās siltumenerģijas daudzumu aprēķina pēc formulas:

$Q\_{cirk.}=Q\_{kop.}- Q\_{k.ū.vas.}$ (20)

kur:

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qk.ū.vas. - karstā ūdens sagatavošanai (aukstā ūdens uzsildīšanai) vasaras sezonas norēķina periodā patērētais siltumenerģijas daudzums (MWh).

1. Maksu par karstā ūdens cirkulāciju vasaras sezonas norēķina periodā aprēķina pēc formulas:

$M\_{cirk.}=Q\_{cirk.} × T$ (21)

kur:

Mcirk. - maksa par norēķina perioda kopējo karstā ūdens cirkulāciju (*euro*);

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

T - siltumenerģijas tarifs ar PVN (*euro*/MWh).

1. Viena kvadrātmetra karstā ūdens cirkulācijai patērētās siltumenerģijas daudzumu aprēķina pēc formulas:

$q\_{cirk.}= \frac{Q\_{cirk.}}{S\_{apk.}}$ (22)

kur:

qcirk. - karstā ūdens cirkulācijai patērētās siltumenerģijas daudzums (MWh/m2);

Qcirk. - karstā ūdens cirkulācijai norēķina periodā patērētais siltumenerģijas daudzums (MWh).

Sapk. - mājas kopējā apkurināmā platība (m2).

1. Maksu par viena kvadrātmetra karstā ūdens cirkulāciju aprēķina pēc formulas:

$m\_{cirk.}= q\_{cirk.} × T$ (23)

kur:

mcirk. - maksa par norēķina periodā karstā ūdens cirkulāciju (*euro*/m2);

qcirk. - karstā ūdens cirkulācijai patērētās siltumenerģijas daudzums (MWh/m2);

T - siltumenerģijas tarifs ar PVN (*euro*/MWh).

1. Maksu par karstā ūdens cirkulāciju dzīvoklim, mākslinieka darbnīcai vai nedzīvojamai telpai aprēķina pēc formulas:

$M\_{cirk.}=S\_{īp.dz.} \left(vai S\_{īp.ndzi.}\right)× m\_{cirk.}$ (24)

kur:

Mcirk. - konkrētā dzīvokļa, mākslinieka darbnīcas vai nedzīvojamās telpas maksa par norēķina perioda karstā ūdens cirkulāciju (*euro*);

Sīp.dz. - konkrētā dzīvokļa iekštelpu platība (m2);

Sīp.ndzi. - konkrētā nedzīvojamo telpu vai mākslinieka darbnīcu iekštelpu platība (m2);

mcirk. - maksa par norēķina periodā karstā ūdens cirkulāciju (*euro*/m2).

1. Dzīvojamās mājas īpašnieks sedz izdevumus par karstā ūdens cirkulācijai patērētās siltumenerģijas daudzumu arī, ja:
	1. Dzīvojamās mājas īpašnieks atrodas prombūtnē, vai arī karstā ūdens patēriņš dzīvoklī, mākslinieka darbnīcā vai nedzīvojamā telpā norēķina periodā ir vienāds ar nulli;
	2. dzīvoklī, mākslinieka darbnīcā vai nedzīvojamā telpā norēķina periodā ir demontēts dvieļu žāvētājs.
2. Maksājamo daļu norēķina periodā aprēķina pēc formulas:

$M\_{īp.}=M\_{k.ū.}+ M\_{apk./cirk.} (vai M\_{cirk.})$ (25)

kur:

Mīp. – maksājamā daļa (*euro*);

Mk.ū. – konkrētā dzīvokļa, mākslinieka darbnīcas vai nedzīvojamās telpas maksa par norēķina periodā patērēto karsto ūdeni (*euro*);

Mapk./cirk. – konkrētā dzīvokļa, mākslinieka darbnīcas vai nedzīvojamās telpas maksa par norēķina perioda apkuri un karstā ūdens cirkulāciju (*euro*).

Mcirk. - konkrētā dzīvokļa, mākslinieka darbnīcas vai nedzīvojamās telpas maksa par norēķina perioda karstā ūdens cirkulāciju (*euro*).

1. Ja dzīvoklis, nedzīvojamā telpa vai mākslinieka darbnīca ir atslēgta no dzīvojamās mājas kopējās apkures un karstā ūdens apgādes sistēmas, dzīvojamās mājas īpašnieks maksā par patērētās siltumenerģijas daļu (piemēram, koplietošanas vajadzībām patērēto siltumenerģiju apkurei, dzīvoklī, nedzīvojamā telpā vai mākslinieka darbnīcā esošajiem dzīvojamās mājas apkures un karstā ūdens apgādes sistēmas elementiem, kas ietekmē dzīvokļa, nedzīvojamās telpas vai mākslinieka darbnīca siltumenerģijas patēriņa bilanci).
2. Aprēķināto daļu norēķina periodā no ēkas kopējā siltumenerģijas patēriņa nosaka atbilstoši:
	1. dzīvojamās mājas īpašnieku lēmumam, kurā ir noteikta no apkures, karstā ūdens apgādes sistēmas atslēgtā dzīvokļa, nedzīvojamās telpas vai mākslinieka darbnīcas apmaksājamā daļa, ja šim lēmumam ir piekritis tās īpašnieks.
	2. atbilstoši ēkas energosertifikāta vai ēkas un atslēgtā dzīvokļa, nedzīvojamās telpas vai mākslinieka darbnīcas energosertifikātu pielikumam, kurā iekļauts pilns siltumtehniskais aprēķins atslēgtās dzīvokļa, nedzīvojamās telpas vai mākslinieka darbnīca īpašnieka maksājamās daļas noteikšanai.
3. Atslēgtā dzīvokļa, nedzīvojamās telpas vai mākslinieka darbnīca siltuma patēriņš norēķina periodā tiek noteikts izmantojot šādu formulu:

$Q\_{apk.atsl.īp.}= a × Q\_{kop.}$ (26)

kur:

Qapk.atsl.īp. – patērētais siltumenerģijas daudzums norēķina periodā atbilstoši neatkarīga eksperta ēku energoefektivitātes jomā veiktam aprēķinam vai dzīvojamās mājas īpašnieku lēmumam dzīvoklim, mākslinieka darbnīcai vai neapdzīvojamai telpai, kurš ir atslēgts no kopējās mājas apkures un karstā ūdens apgādes sistēmas (MWh);

a - patērētās siltumenerģijas daļa no ēkas kopējā patērētā siltumenerģijas patēriņa atslēgtajam dzīvoklim, mākslinieku darbnīcai un nedzīvojamai telpai, ko nosaka neatkarīgs eksperts veicot ēkas un tās daļas energosertifikāciju, vai arī dzīvojamās mājas īpašnieki 0 < a < 1.

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā (MWh).

1. Norēķina periodā maksu par siltumenerģiju dzīvoklim, nedzīvojamai telpai vai mākslinieka darbnīcai, kas ir atslēgta no kopējās mājas apkures sistēmas, aprēķina pēc formulas:

$M\_{apk.atsl.}= Q\_{apk.atsl.īp.} × T$ (27)

kur:

Mapk.atsl. - maksājamā daļa par norēķinu perioda siltumapgādi dzīvoklim, nedzīvojamai telpai vai mākslinieka darbnīcai, ja tas ir atslēgts no kopējās mājas apkures un karstā ūdens apgādes sistēmas (*euro*);

Qapk.atsl.īp. – patērētais siltumenerģijas daudzums norēķina periodā atbilstoši neatkarīga eksperta ēku energoefektivitātes jomā veiktam aprēķinam ēkas dzīvoklim, mākslinieka darbnīcai vai neapdzīvojamai telpai, kurš ir atslēgts no kopējās mājas apkures un karstā ūdens apgādes sistēmas (MWh);

T - siltumenerģijas tarifs ar PVN (*euro*/MWh).

1. Norēķina periodā siltumenerģijas kopējo daudzumu, kas attiecināms uz dzīvojamās mājas kopējās apkures un karstā ūdens apgādes sistēmai pieslēgtajiem dzīvokļiem, nedzīvojamām telpām vai mākslinieka darbnīcām, nosaka pēc formulas:

$Q\_{piesl.}= Q\_{kop.}- \sum\_{}^{}Q\_{apk.atsl.īp.}$ (28)

kur:

Qpiesl. - norēķina periodā dzīvojamās mājas kopējās apkures un karstā ūdens apgādes sistēmai pieslēgto dzīvokļu, nedzīvojamo telpu vai mākslinieka darbnīcu patērētais siltumenerģijas daudzums (MWh);

Qkop. - ar siltumenerģijas skaitītāju norēķina periodā uzskaitītais kopējais siltumenerģijas patēriņš dzīvojamās mājas ievadā. (MWh);

Qapk.atsl.īp. - patērētais siltumenerģijas daudzums norēķina periodā atbilstoši neatkarīga eksperta ēku energoefektivitātes jomā veiktam aprēķinam ēkas dzīvoklim, mākslinieka darbnīcai vai neapdzīvojamai telpai, kurš ir atslēgts no kopējās mājas apkures un karstā ūdens apgādes sistēmas (MWh).

### Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza: Valsts sekretārs R.Beinarovičs

27.07.2015. 13:35

2758

M.Auders, 67013078;

martins.auders@em.gov.lv

E.Garkājis, 67013084,

edgars.garkajis@em.gov.lv